دغه ډول غلاوې، په رڼا ورځ هغه شکونه لا زياتوي چې ويل کېږي کابل ښار کې د خلکو د ژوند قاتل غله د حکومت له ننه کلک ملاتړ لري، څه موده وړاندې په کابل کې د یوه معتبر خبري بنسټ مشر راته وويل چې ان اوس په کابل ښار کې پولیس ځینې کوڅې د يوې شپې لپاره په غلو باندې پلوري، دوی یوه کوڅه غلو ته د څو ساعتونو يا پوره شپې لپاره يا ډول په کرايه ورکوي، غله که غلا وکړه که نه، که لږ یې وکړه که ډېره خو پوليس له دوی څخه خپلې پيسې اخلي